Egyre közelebb a BL-induláshoz a Manchester United
Louis van Gaal együttese 2-1-re nyert a Crystal Palace otthonában és megerősítette negyedik helyét a tabellán.
Ha a dobogóra nem is ér oda a Manchester United, azért az első négyben kellene végeznie ahhoz, hogy egy év kihagyás után visszatérhessen a labdarúgó Bajnokok Ligájába. Szombaton Londonban, a Crystal Palace otthonában vendégeskedett az együttes, a 19. percben pedig vezetést is szerzett, Mata büntetőből volt eredményes.

Fotó: Europress Fotóügynökség

A kiegyenlített mérkőzés második félidejében Puncheon révén egyenlített a házigazda, ám az utolsó negyedórába érve egy szép Young-Fellaini összjáték végén a bongyorhajú középpályás fejesével összejött a győztes gól a Unitednek.

A Manchester előnye hét pont a Liverpool előtt, amely vasárnap lép pályára.

Eredmény – Premier League, 36. forduló

Crystal Palace – Manchester United 1-2 (0-1)
Gólszerzők: Puncheon (57.) illetve Mata (19. – 11-esből), Fellaini (78.)
labdarúgás